หมอช้าง พาไหว้พระปีชงอย่างถูกต้อง มี.ค.นี้ 2 ราศีดาวเสาร์เข้าดวงเปลี่ยน
ไทยรัฐออนไลน์ พาตาม หมอช้าง ทศพร ศรีตุลา ไปทำบุญ ไหว้พระเสริมดวง พร้อมแก้ชง งานนี้ อาจารย์ช้าง เตือนทุกคนเตรียมรับการเปลี่ยนแปลงครั้งใหญ่รับการย้ายดาวเสาร์ พร้อมบอกวิธี แก้ชง ในปีชงไทยรัฐทีวี จัดกิจกรรมดีๆ พาผู้โชคดี 5 คู่ 10 ท่าน ไปไหว้พระเสริมดวงกับ หมอช้าง ทศพร ศรีตุลา ที่วัดเล่งเน่ยยี่ 2 หรือวัดบรมราชากาญจนาภิเษกอนุสรณ์ โดยหมอช้างยังได้แนะนำวิธีการไหว้ให้ถูกต้องพร้อมแนะเคล็ดเสริมดวงปีหนูทองให้เฮงตลอดทั้งปี ซึ่ง หมอช้าง เผยว่าวันนี้ดีใจครับได้มาเจอแฟนๆ ไทยรัฐทีวี และยังได้ร่วมทำบุญมาไหว้พระด้วยกัน ผมอยากให้ทุกๆ คนได้ความรู้กลับไปจริงๆ อยากให้ทุกคนได้ไอเดียในการไหว้ครั้งนี้ไป ครั้งหน้า เผื่อว่าจะมาเที่ยวหรือพาคนในครอบครัวก็จะได้มากันได้เอง2563 ดาวเสาร์ย้าย 2 ราศีเตรียมได้เจอการเปลี่ยนแปลงครั้งใหญ่แน่นอนว่าปีใหม่ไปแล้ว ตรุษจีนไปแล้ว อาจจะคิดว่าดวงน่าจะเปลี่ยนหมดแล้ว แต่ความเป็นจริงมันยังไม่หมดนะครับ เรื่องใหญ่กำลังจะเกิดในเดือน มี.ค.นี้ดาวเสาร์กำลังจะเปลี่ยนราศี ดาวเสาร์จะย้ายทุก 2 ปีครึ่ง และในทฤษฎีโหราศาสตร์ดาวเสาร์น่าจะเป็นดาวที่น่ากลัวที่ในบรรดาดาวทั้งหมด ถ้าราหูก็มีบวกมีลบนะครับ แต่ดาวเสาร์เปอร์เซ็นต์ทางลบเยอะกว่าเพราะฉะนั้นสิ่งที่แนะนำก่อนก็คือว่า ดาวจะเปลี่ยนวันที่ 2 มีนาคมจริงๆ เราไม่จำเป็นต้องไปไหว้ดาวเสาร์ก็ได้แต่ว่าเราทำบุญอะไรก็ได้เพื่อเป็นการเตรียมตัวรับการเปลี่ยนแปลงที่กำลังจะเกิดขึ้นทีนี้ถามว่าดาวเสาร์ย้ายไปไหน มันจะย้ายออกจากราศีเมถุนกับธนู 2 ราศีนี้ดาวเสาร์จะออกแล้ว หลังจากเจอมา 2 ปีจะดีขึ้น และจะไปเข้าราศีกรกฎกับมังกรแทนกรกฎคือ 17 ก.ค.-16 ส.ค. ส่วนราศีมังกรก็ 15 ม.ค.-12 ก.พ. 2 ราศีนี้ก็คือดาวเสาร์เข้าใหม่แต่ว่ามีข่าวดีคือดวงดาวอยู่แต่ละราศีแสงสว่างไม่เท่ากัน ดาวเสาร์ตอนอยู่ธนูก็จะมัวๆ หน่อย แต่พอมาอยู่ที่มังกร ก็คือแนวดี สว่างสวยงาม ผลบวกจะเยอะขึ้น แต่ช่วงเข้าใหม่ๆ จะเห็นว่ามีเรื่องวุ่นวายเพราะดาวเสาร์กำลังจะเปลี่ยนราศี ก็ส่งผลในดวงเราค่อนข้างมาก ฉะนั้นการมาทำบุญก็เป็นเรื่องที่แนะนำจริงๆ มันมีผลต่อทุกราศีนะครับซึ่งบางทีคนที่ไม่ได้เกิดในราศีที่ผมบอก แต่พอไปดูดวงอาจจะเกิดในลักขณาที่เราไม่มีทางรู้ ซึ่งดีที่สุดก็คือเตรียมตัวไว้ก่อน บุญหมดไม่มีอะไรเตือนเลย ไม่เหมือนโทรศัพท์ที่เงินหมดมีข้อความมาเตือนปีชง คืออะไร? เริ่มต้นชงที่วันไหนของปี?ปีชงจะเป็นปีแห่งการเปลี่ยนแปลง ซึ่งโบราณบอกว่ามนุษย์เราจะมีการเปลี่ยนแปลงใหญ่ 1 ครั้งคือ ทุก 12ปี เขาก็ตั้งชื่อการเปลี่ยนแปลงนั้นว่า ชง ซึ่งไม่ได้หมายความว่าไม่ดี ถ้าไม่ดีก็ต้องชื่อว่า ปีซวย ถูกมั้ยที่ตั้งชื่อว่า ชง เพราะเขาจะบอกว่ามนุษย์เราจะมีการเปลี่ยนแปลงทุก 12 ปี 1 ปีมี 12 เดือน ดวงดาวก็มี 12 ราศี นักษัตรก็มี 12 นักษัตร ดังนั้นปีชงจะเกิดขึ้นกับเราจริงๆ ทุก 12 ปี ที่เหลือไม่ได้เรียกปีชง ที่แชร์กันมามีแบ่งชง 25 เปอร์เซ็นต์ 50 เปอร์เซ็นต์อะไรแบบนี้ไม่มีส่วนเริ่มนับว่าเข้าปีชงเมื่อไหร่ เวลานับปีเข้าใจตรงกันก่อนว่ามีการนับหลายวัฒนธรรมในแถบนี้ ไทย พม่า เขมร เราเลือกวันที่พระอาทิตย์เปลี่ยนราศีก็คือช่วงราศีเมษ ก็คือช่วงสงกรานต์ปีใหม่ไทย แต่จีนก็เชื่อว่าวันตรุษจีน 25 ม.ค.ที่ผ่านมาเป็นการเปลี่ยนปีแต่ 2 แบบนี้เป็นการเปลี่ยนในเชิงวัฒนธรรม ไม่ใช่เปลี่ยนแบบนักษัตร ถ้าเป็นนักษัตรจะนับวันที่ 4 ก.พ.เป็นการเปลี่ยนปี เพราะฉะนั้นเวลาเราตัดปีเกิดให้ดูว่าเราเกิดก่อนหรือหลังวันที่ 4 ก.พ. อย่าดูว่าก่อนหรือหลังวันตรุษจีน ฉะนั้นถ้าเราเกิดก่อน 4 ก.พ. เราจะเป็นคนปีเก่าเริ่มต้นไหว้พระขอพรที่วัดเล่งเน่ยยี่ 2 ต้องทำอย่างไรเรามาที่วัดเล่งเน่ยยี่ 2 ก็ไปไหว้ขอพรกัน มาที่นี่ทุกคนสามารถมาไหว้พระขอพรกันได้หมด แต่มีความพิเศษคือจุดที่ไหว้ที่มีความพิเศษสำหรับคนที่อยู่ในปีที่เรียกว่าเรียกปีชงของไหว้แบบจีนก็ไม่เหมือนบ้านเรา ในบ้านเราการบูชาพระก็จะมี 2 วัฒนธรรมเข้ามารวมกันคือ จีนกับอินเดีย ถ้าเป็นทางจีนก็จะมีธูป อินเดียก็มีดอกไม้ บ้านเราก็เลยเป็นดอกไม้ธูปเทียนสำหรับอีกอย่างของจีนหลักๆ คือกระดาษ กระดาษเงิน กระดาษทอง ซึ่งเป็นวัฒนธรรมที่สืบต่อกันมานานมากและมีความหมายที่หลากหลายมาก ปกติต้องเผา แต่ด้วยภาวะ PM 2.5 เค้าก็จะลดการจุดธูป เดิมจุด 9 ดอก ตอนนี้เป็นทีเดียว 3 ดอกของไหว้อยากให้ท่านซื้อด้วยตัวเองเพราะจะได้กับเราเองด้วย สำหรับเรื่องไหว้ ก่อนไหว้พระเราควรจัดการเรื่องดวงให้เสร็จก่อนที่จะไหว้พระ คำว่าเรื่องดวงคืออะไร ก็คือจุดแรกที่เขาไปขอพรกันซึ่งเพราะเป็นจุดที่คนเข้าไปแก้ปีชงกัน บริเวณนั้นจะมีกระดาษให้ไหว้ 2 ประเภท สำหรับคนที่ไหว้ขอพรกับคนที่มาไหว้ขอพรเสริมดวงปีชงที่นี่จะมี 3 ส่วนหลักๆ ส่วนแรก จะเป็นวิหารของ ท้าวจตุโลกบาล ซึ่งถือว่าเป็นทางเข้าหลักเวลาเข้าวัดต้องผ่านอาคารนี้ ตรงอาคารนี้จะมีเทพที่คุ้มครองดวง 4 ทิศ ก็จะมีท้าวจตุโลกบาล 4 ทิศ และก็มีพระพุทธเจ้าลำดับถัดไปก็คือพระศรีอริยเมตไตรยตรงกลางจะเป็นโบสถ์ มีพระประธาน 3 องค์ ท้ายสุดก็จะเป็นวิหารพระโพธิสัตว์กวนอิมไหว้พระ ขอพร เสริมดวง แก้ชง ที่เล่งเน่ยยี่ 2 ทำอะไรบ้างคนที่มาที่นี่สิ่งที่นิยมทำก็คือการสวดเสริมสิริมงคลคือพิธีของทางวัด อันนี้ง่ายมาก เราแค่เขี่ยนชื่อ-นามสกุลเรา และก็สวด ข้างในจะมีจุดให้หย่อนบัตร ทุกคนสามารถไหว้ได้ด้วยแค่บอกชื่อ-นามสกุล และวันเดือนปีเกิด เสร็จแล้วก็ขออาราธนา เรียบร้อยก็หย่อนบัตรได้เลยแต่ท่านที่เป็นปีชง จะต้องมีอีกใบนึง ไปขอพรกับเทพก่อน ก็เขียนชื่อนามสกุลและส่วนที่เป็นอายุในแบบจีนคืออายุครรภ์คือ 1 ขวบ วันเดือนปีที่นี่ใช้นักษัตร เวลาเกิด การเขียนพวกนี้คือชีวิตเราอย่าขีดฆ่า ถ้าจำไม่ได้ให้ใส่คำว่าดีสำหรับใครที่ปีชงก็จะมีการปัด คือปัดออกไปจากตัว 13 ครั้ง แต่ละปีขึ้นอยู่กับปฏิทินในการทำนายพอปัดเสร็จค่อยไปขอพร และนำใบไปหย่อนบัตรแล้วค่อยมาไหว้จุดธูป 3 ดอกพอเสร็จจากจุดแรกเราจะเริ่มขั้นตอนต่อไปคือการรับพรสิ่งศักดิ์สิทธิ์ ตรงนี้ก็คือเริ่มจากข้างล่างไหว้ฟ้าดินก่อน จริงๆ เราแค่หันไปคำนับฟ้าดินก่อนก็ได้ การไหว้ฟ้าดินคือการขออนุญาตเพราะฟ้าดินถือว่าเป็นสิ่งแรก คำว่าไหว้ฟ้าดินคือการคำนับ 3 ครั้ง จากนั้นเราก็หันกลับมาขอพร จะมีชุดไหว้ชุดเล็กชุดใหญ่ก็แล้วแต่ศรัทธาเสร็จแล้วจะไปไหว้จุดเทียนขอพรจากข้างหลังคือวิหารหมื่นพุทธิพระโพธิสัตว์กวนอิมเพราะเกี่ยวกับความเมตตา ท่านก็จะช่วยคุ้มครองเราให้มีคนเมตตาและปิดท้ายที่โบสถ์ตรงกลางเราจะมาไหว้พระจุดเทียน ขอพรพระประทานของที่นี่คือ พระพุทธเจ้า 3 องค์ คือพระไภษัชยคุรุไวฑูรเทพเจ้าที่มีผลต่อสุขภาพที่ดี พระศากยมุนีมีผลต่อการมีสติ และพระอมิตาภพุทธเจ้ามีผลต่อความสุขตลอดไป.
ไทยรัฐออนไลน์ พาตาม หมอช้าง ทศพร ศรีตุลา ไปทำบุญ ไหว้พระเสริมดวง พร้อมแก้ชง เตือนทุกคนเตรียมรับการเปลี่ยนแปลงครั้งใหญ่รับการย้ายดาวเสาร์ พร้อมบอกวิธีแก้ชง
หมอช้าง,หมอช้าง ทศพร ศรีตุลา,อาจารย์ช้าง,แก้ชง,แก้ปีชง,วัดเล่งเน่ยยี่,ดารา